CELEX: 32011D0734
Language: lt
Date: 1310428800000
Title: 2011/734/: 2011 m. liepos 12 d. Tarybos sprendimas, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti

15.11.2011   
            
            
               LT
            
            
               Europos Sąjungos oficialusis leidinys
            
            
               L 296/38
            
         TARYBOS SPRENDIMAS
   2011 m. liepos 12 d.
   skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti
   (nauja redakcija)
   (2011/734/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 126 straipsnio 9 dalį ir 136 straipsnį,
   atsižvelgdama į Europos Komisijos rekomendaciją,
   kadangi:
   
               (1)
            
            
               2010 m. gegužės 10 d. Tarybos sprendimas 2010/320/ES, skirtas Graikijai, kuriuo siekiama sugriežtinti ir sustiprinti fiskalinę priežiūrą bei įspėti Graikiją imtis deficito mažinimo priemonių, kaip manoma, reikalingų perviršinio deficito padėčiai ištaisyti (1), buvo keletą kartų iš esmės keičiamas (2). Kadangi reikia padaryti naujų pakeitimų, siekiant aiškumo jis turėtų būti išdėstytas nauja redakcija;
            
         
               (2)
            
            
               Sutarties dėl Europos Sąjungos veikimo (SESV) 136 straipsnio 1 dalies a punkte numatyta galimybė patvirtinti valstybėms narėms, kurių valiuta yra euro, skirtas priemones, kuriomis siekiama sustiprinti jų biudžetinės drausmės koordinavimą ir priežiūrą;
            
         
               (3)
            
            
               SESV 126 straipsnyje nustatyta, kad valstybės narės turi vengti perviršinio valdžios sektoriaus deficito, ir dėl to nustatyta perviršinio deficito procedūra. Stabilumo ir augimo pakte, pagal kurio korekcinę funkciją įgyvendinama perviršinio deficito procedūra, numatyta struktūra, kuria palaikoma Vyriausybės politika, skirta greitai grįžti prie tvirtos biudžeto būklės atsižvelgiant į ekonominę situaciją;
            
         
               (4)
            
            
               2009 m. balandžio 27 d. pagal Europos bendrijos sutarties (toliau – EB sutartis) 104 straipsnio 6 dalį Taryba nusprendė, kad Graikijoje susidaręs perviršinis deficitas, ir pagal EB sutarties 104 straipsnio 7 dalį ir 1997 m. liepos 7 d. Tarybos reglamento (EB) Nr. 1467/97 dėl perviršinio deficito procedūros įgyvendinimo paspartinimo ir paaiškinimo (3) 3 straipsnio 4 dalį pateikė rekomendacijas dėl to deficito ištaisymo ne vėliau kaip 2010 m. Taryba taip pat nustatė 2009 m. spalio 27 d. terminą, iki kurio Graikija turi imtis veiksmingų priemonių. 2009 m. lapkričio 30 d. Taryba, vadovaudamasi SESV 126 straipsnio 8 dalimi, nustatė, kad Graikija nesiėmė veiksmingų priemonių; todėl 2010 m. vasario 16 d. Taryba, vadovaudamasi SESV 126 straipsnio 9 dalimi, įspėjo Graikiją, kad ji imtųsi priemonių perviršiniam deficitui ištaisyti ne vėliau kaip 2012 m. (toliau – Tarybos sprendimas pagal 126 straipsnio 9 dalį). Taryba taip pat nustatė 2010 m. gegužės 15 d. terminą, iki kurio turi būti imtasi veiksmingų priemonių;
            
         
               (5)
            
            
               Reglamento (EB) Nr. 1467/97 5 straipsnio 2 dalyje nustatyta, kad jei buvo imtasi veiksmingų priemonių pagal SESV 126 straipsnio 9 dalį, o priėmus tą įspėjimą kyla netikėtų neigiamų ekonominių įvykių, turinčių didelį nepalankų poveikį valstybės finansams, Taryba, remdamasi Komisijos rekomendacija, gali nuspręsti pagal SESV 126 straipsnio 9 dalį priimti patikslintą įspėjimą;
            
         
               (6)
            
            
               remiantis Komisijos tarnybų 2009 m. rudens prognozėmis, kurios sudarė pirminio įspėjimo Graikijai pagrindą, buvo numatyta, kad 2010 m. BVP susitrauks ¼ % ir nuo 2011 m. ims didėti, o ekonomika turėjo augti 0,7 %. 2010 m. realusis BVP susitraukė labiau, o 2011 m. numatomas tolesnis traukimasis. Vėliau numatomas laipsniškas grįžimas prie augimo. Toks ryškus ekonominio scenarijaus pablogėjimas reiškia, kad nesikeičiant politikai atitinkamai bus prastesnė valstybės finansų perspektyva. Be to, reikėtų atsižvelgti į 2009 m. valdžios sektoriaus deficito rodiklio patikslinimą (jį padidinus nuo 12,7 % BVP įverčio, apskaičiuoto Tarybos sprendimo pagal 126 straipsnio 9 dalį priėmimo metu, iki 13,6 % BVP įverčio, remiantis 2010 m. balandžio 1 d. Graikijos pateiktu fiskaliniu pranešimu (4), o vėliau – iki 15,4 % BVP) Eurostatui baigus Graikijos statistikos tarnybų tyrimą (5). Galiausiai, rinkose kilęs nerimas dėl valstybės finansų perspektyvos pasireiškė staigiu valdžios sektoriaus skolos rizikos priemokų padidėjimu, dėl to tapo dar sunkiau kontroliuoti valdžios sektoriaus deficito ir skolos raidą;
            
         
               (7)
            
            
               bendroji valdžios sektoriaus skola 2009 m. pabaigoje siekė 127,1 % BVP. Tai didžiausias skolos ir BVP santykis ES, ir jis gerokai viršija Sutartyje nustatytą 60 % BVP pamatinę vertę. Jei būtų įvykdytas deficito mažinimo planas, kuris, atsižvelgiant į susidariusias aplinkybes, yra būtinas ir įmanomas, tai reikštų, kad 2013 m. skola liautųsi didėti. Be to, kad išliko didelis valdžios sektoriaus deficitas, prie skolos didėjimo prisidėjo tam tikros finansinės operacijos. Šie faktoriai prisidėjo prie to, kad rinkose sumažėjo pasitikėjimas Graikijos Vyriausybės pajėgumu ateityje aptarnauti didėjančią skolą. Graikija turi skubiai imtis precedento neturinčio masto ryžtingų veiksmų, susijusių su jos deficitu ir kitais skolos augimą skatinančiais veiksniais, kad būtų sustabdytas skolos ir BVP santykio didėjimas ir kad būtų galima vėl taikyti rinkos finansavimą;
            
         
               (8)
            
            
               labai pablogėjus Graikijos valdžios sektoriaus finansų būklei, kitos euro zonos valstybės narės nusprendė suteikti Graikijai paramą stabilumui užtikrinti, kad būtų užtikrintas finansinis stabilumas visoje euro zonoje, kartu su Tarptautinio valiutos fondo suteikta daugiašale pagalba. Euro zonos valstybių narių suteikta parama, Komisijai koordinuojant, bus teikiama kaip bendra dvišalių paskolų suma. Kreditoriai nusprendė savo paramą susieti su Graikijai šiuo sprendimu nustatytų reikalavimų laikymusi. Visų pirma Graikija turi vykdyti šiame sprendime nurodytas priemones laikydamasi jame išvardytų terminų;
            
         
               (9)
            
            
               2011 m. birželio mėn. tapo akivaizdu, kad, atsižvelgiant į 2010 m. nuokrypį nuo biudžeto ir biudžeto vykdymą iki gegužės mėn., nepakeitus politikos, nuo 2011 m. deficito tikslo bus reikšmingai nukrypta, dėl to nukentėtų bendras programos patikimumas. Todėl reikėjo atnaujinti konkrečias biudžeto priemones, kad Graikijai būtų įmanoma laikytis deficito tikslo 2011 m. ir viršutinių deficito ribų, Sprendimu 2010/320/ES nustatytų vėlesniems metams. Šios priemonės išsamiai apsvarstytos su Graikijos Vyriausybe, ir dėl jų bendrai sutarė Europos Komisija, Europos centrinis bankas ir Tarptautinis valiutos fondas;
            
         
               (10)
            
            
               atsižvelgiant į tai, kas išdėstyta, Sprendimą 2010/320/ES reikėtų iš dalies pakeisti dėl keleto aspektų, nekeičiant perviršinio deficito panaikinimo termino,
            
         PRIĖMĖ ŠĮ SPRENDIMĄ:
   1 straipsnis
   1.   Graikija kuo greičiau ir ne vėliau kaip iki 2014 m. termino ištaiso esamą perviršinio deficito padėtį.
   2.   Koregavimo planu perviršiniam deficitui ištaisyti siekiama, kad 2010 m. valdžios sektoriaus deficitas neviršytų 18 508 mln. EUR (8,0 % BVP), 2011 m. – 17 065 mln. EUR (7,6 % BVP), 2012 m. – 14 916 mln. EUR (6,5 % BVP), 2013 m. – 11 399 mln. EUR (4,8 % BVP) ir 2014 m. – 6 385 mln. EUR (2,6 % BVP). Tam reikės pasiekti bent 10 % struktūrinio balanso pagerėjimą 2009–2014 m. laikotarpiu.
   3.   Siekiant įgyvendinti 2 dalyje nurodytą koregavimo planą, reikia, kad valdžios sektoriaus konsoliduotos bendrosios skolos metinis pokytis neviršytų 34 058 mln. EUR 2010 m., 17 365 mln. EUR 2011 m., 15 016 mln. EUR 2012 m., 11 599 mln. EUR 2013 m. ir 7 885 mln. EUR 2014 m. Remiantis 2011 m. gegužės mėn. BVP projekcijomis, atitinkamas skolos ir BVP santykis neviršys 143 % 2010 m., 154 % 2011 m., 158 % 2012 m., 159 % 2013 m. ir 157 % 2014 m.
   2 straipsnis
   1.   Graikija iki 2010 m. birželio mėn. pabaigos priima šias priemones:
   
               a)
            
            
               įstatymą, kuriuo įdiegiama progresinių mokesčių sistema visiems pajamų šaltiniams ir horizontaliai suvienodinamas su darbo santykiais ir ilgalaikiu turtu susijusių pajamų apmokestinimas;
            
         
               b)
            
            
               įstatymą, kuriuo panaikinamos visos mokesčių sistemos išimtys ir autonominio apmokestinimo nuostatos, įskaitant specialiųjų priemokų valstybės tarnautojams pajamas;
            
         
               c)
            
            
               panaikina rezervo nenumatytiems atvejams biudžeto asignavimus, siekdama sutaupyti 700 mln. EUR;
            
         
               d)
            
            
               panaikina didžiąją dalį biudžeto asignavimų solidarumo pašalpai (išskyrus skurdui mažinti skirtą dalį), siekdama sutaupyti 400 mln. EUR;
            
         
               e)
            
            
               sumažina didžiausias pensijas, siekdama per visus metus sutaupyti 500 mln. EUR (350 mln. EUR 2010 m.);
            
         
               f)
            
            
               sumažina valstybės tarnautojams mokamas velykines, vasaros ir kalėdines premijas bei išmokas, siekdama per visus metus sutaupyti 1 500 mln. EUR (1 100 mln. EUR 2010 m.);
            
         
               g)
            
            
               panaikina pensininkams mokamas velykines, vasaros ir kalėdines premijas, apsaugodama mažas pensijas gaunančius pensininkus, siekdama per visus metus sutaupyti 1 900 mln. EUR (1 500 mln. EUR 2010 m.);
            
         
               h)
            
            
               padidina PVM tarifą, siekdama per visus metus gauti mažiausiai 1 800 mln. EUR (800 mln. EUR 2010 m.) pajamų;
            
         
               i)
            
            
               padidina kuro, tabako ir alkoholio akcizus, siekdama per visus metus gauti mažiausiai 1 050 mln. EUR (450 mln. EUR 2010 m.) pajamų;
            
         
               j)
            
            
               priima Paslaugų direktyvos (6) įgyvendinimo teisės aktus;
            
         
               k)
            
            
               priima vietos lygmens viešojo administravimo reformavimo ir supaprastinimo įstatymą, siekdama mažinti veiklos sąnaudas;
            
         
               l)
            
            
               sukuria darbo grupę, siekdama gerinti struktūrinių ir sanglaudos fondų lėšų įsisavinimą;
            
         
               m)
            
            
               priima teisės aktą, siekdama supaprastinti naujų įmonių steigimo tvarką;
            
         
               n)
            
            
               500 mln. EUR sumažina anksčiau planuotas valstybės investicijas;
            
         
               o)
            
            
               perveda biudžeto asignavimus, skirtus bendrai finansuoti struktūrinių ir sanglaudos fondų paramą, į specialią centrinę sąskaitą, kurios negalima naudoti jokiu kitu tikslu;
            
         
               p)
            
            
               įsteigia nepriklausomą finansinio stabilumo fondą galimoms kapitalo nepakankamumo problemoms spręsti ir finansų sektoriaus patikimumui išlaikyti, kuris prireikus teiktų paramą bankams;
            
         
               q)
            
            
               sustiprina bankų priežiūrą didinant žmogiškuosius išteklius, reikalaujant dažnesnių ataskaitų ir ketvirtinių kapitalo pakankamumo tyrimų.
            
         2.   Graikija iki 2010 m. rugsėjo mėn. pabaigos priima šias priemones:
   
               a)
            
            
               į 2011 m. biudžeto projektą įtraukia mažiausiai 3,2 % BVP vertės (4,3 % BVP vertės, jei būtų atsižvelgiama į perkėlimus, susijusius su 2010 m. vykdytomis priemonėmis) fiskalinio konsolidavimo priemones: valdžios sektoriaus tarpinio vartojimo sumažinimas mažiausiai 300 mln. EUR, palyginti su 2010 m. lygiu (be sutaupymų, gautų vykdant šioje dalyje nurodytą viešojo administravimo ir vietos valdžios institucijų reformą); pensijų indeksavimo įšaldymas (siekiant sutaupyti 100 mln. EUR); laikinas krizės mokestis labai didelį pelną uždirbančioms įmonėms (kurį taikant papildomos metinės pajamos sudarytų mažiausiai 600 mln. EUR 2011, 2012 ir 2013 m.); prezumpcinis savarankiškai dirbančių asmenų apmokestinimas (dėl kurio 2011 m. būtų gauta mažiausiai 400 mln. EUR pajamų, o 2012 ir 2013 m. pajamos padidėtų bent 100 mln. EUR per metus); PVM bazės išplėtimas, įtraukiant tam tikras šiuo metu PVM neapmokestinamas paslaugas ir 30 % prekių ir paslaugų vietoje sumažinto tarifo nustatant pagrindinį tarifą (1 mlrd. EUR pajamos); laipsniškas ekologijos mokesčio, susijusio su išmetamu anglies dvideginiu (CO2), įvedimas (mažiausiai 300 mln. EUR pajamos 2011 m.); Vyriausybės teisės aktų, susijusių su viešojo administravimo reforma ir vietos valdžios institucijų pertvarkymu, įgyvendinimas (siekiant 2011 m. išlaidas sumažinti mažiausiai 500 mln. EUR, o 2012 ir 2013 m. – dar po 500 mln. EUR); vidaus investicijų sumažinimas (mažiausiai 500 mln. EUR) skiriant pirmenybę ES struktūrinių fondų lėšomis finansuojamiems investiciniams projektams, paskatos, susijusios su žemės naudojimo pažeidimų šalinimu (2011–2013 m. būtų gauta mažiausiai 1 500 mln. EUR, iš kurių mažiausiai 500 mln. EUR būtų gauta 2011 m.); pajamų už lošimo licencijas rinkimas (mažiausiai 500 mln. EUR už parduotas licencijas ir 200 mln. EUR mokesčių už išloštas sumas per metus); nekilnojamojo turto mokesčio bazės išplėtimas patikslinant turto vertes (būtų gauta mažiausiai 400 mln. EUR papildomų pajamų); didesnis darbo užmokesčio natūra apmokestinimas, įskaitant su automobilių išperkamąja nuoma susijusių įmokų apmokestinimą (mažiausiai 150 mln. EUR); didesnis prabangos prekių apmokestinimas (mažiausiai 100 mln. EUR); specialus mokestis, taikomas neteisėtiems statiniams (turėtų būti gauta mažiausiai 800 mln. EUR pajamų per metus) ir tik 20 % į pensiją išėjusių viešojo sektoriaus darbuotojų pakeitimas (centrinės valdžios ir vietos valdžios sektoriuose, socialinio draudimo fonduose, valstybės įmonėse, valstybinėse agentūrose ir kitose valstybės įstaigose). Priemonės, kurias vykdant būtų sutaupyta panašiai biudžeto lėšų, gali būti svarstomos pasikonsultavus su Komisija;
            
         
               b)
            
            
               vyriausiosios biudžeto kontrolės tarnybos išteklių ir vaidmens stiprinimas ir apsaugos priemonių nuo galimo politinio kišimosi į duomenų projekcijų rengimo ir apskaitos procesą nustatymas;
            
         
               c)
            
            
               viešojo sektoriaus darbo užmokesčio teisės akto reformos projektas, įskaitant, visų pirma, už darbo užmokesčio mokėjimą atsakingos Bendrosios mokėjimo tarybos sukūrimą, vienodų principų ir terminų nustatymą siekiant užtikrinti supaprastintą ir vienodą valstybės sektoriui, vietos valdžios institucijoms ir kitoms agentūroms taikomą darbo užmokesčio sistemą;
            
         
               d)
            
            
               teisės aktas mokesčių administravimo ir kontrolės veiksmingumui gerinti;
            
         
               e)
            
            
               centrinės valdžios sektoriaus ir esamų socialinių programų nepriklausomi vertinimai;
            
         
               f)
            
            
               mėnesinis statistinių duomenų (remiantis pinigų principu) apie valdžios sektoriaus ir pavaldžių subjektų pajamas, išlaidas, finansines ir mokėtinų išlaidų nepriemokas skelbimas;
            
         
               g)
            
            
               veiksmų planas valdžios sektoriaus duomenų rinkimui ir tvarkymui gerinti, visų pirma sustiprinant statistikos tarnybų ir Vyriausiosios biudžeto kontrolės tarnybos kontrolės mechanizmus ir užtikrinant veiksmingą asmeninę atsakomybę už neteisingų duomenų pateikimą, siekiant užtikrinti, kad būtų neatidėliojant pateikiami kokybiški valdžios sektoriaus duomenys, kurių reikalaujama reglamentais (EB) Nr. 2223/96 (7), (EB) Nr. 264/2000 (8), (EB) Nr. 1221/2002 (9), (EB) Nr. 501/2004 (10), (EB) Nr. 1222/2004 (11), (EB) Nr. 1161/2005 (12), (EB) Nr. 223/2009 (13) ir (EB) Nr. 479/2009 (14);
            
         
               h)
            
            
               reguliarus informacijos apie valstybės įmonių ir kitų viešojo sektoriaus subjektų, kurie nepriskiriami valdžios sektoriui, finansinę padėtį (įskaitant išsamias pelno (nuostolių) ataskaitas, balanso ataskaitas, užimtumo ir darbo užmokesčio duomenis) skelbimas;
            
         
               i)
            
            
               išsamaus pagrindinio valstybės įmonių registro sukūrimas;
            
         
               j)
            
            
               veiksmų planas su konkrečių veiksmų siekiant sukurti centrinę viešųjų pirkimų tarnybą tvarkaraščiu;
            
         
               k)
            
            
               teisės aktas, kuriuo nustatoma metinio valdžios sektoriaus įnašo geležinkelių operatoriams už įsipareigojimą, susijusį su viešąja paslauga, viršutinė 50 mln. EUR riba 2011–2013 m. laikotarpiu ir principas, kad valstybė neteikia papildomos tiesioginės ar netiesioginės paramos geležinkelių operatoriams;
            
         
               l)
            
            
               Graikijos geležinkelių verslo planas. Verslo plane išsamiai nurodoma, kokiais veiksmais bus užtikrintas veiklos pelningumas, įskaitant nusidėvėjimo sąnaudų padengimą, nuo 2011 m., kaip antai: nuostolingų maršrutų panaikinimas, tarifų didinimas ir darbo užmokesčio bei darbuotojų skaičiaus mažinimas; pateikiama išsami jautrumo analizė, susijusi su įvairių galutinio kolektyvinio susitarimo scenarijų pasekmėmis darbo užmokesčio išlaidoms, ir informacija apie keletą galimybių dėl darbuotojų; taip pat numatomas kontroliuojančiosios bendrovės restruktūrizavimas, įskaitant žemės ir kito turto pardavimą;
            
         
               m)
            
            
               įstatymas, skirtas derybų dėl darbo užmokesčio privačiajame sektoriuje sistemai reformuoti, kuriuo turėtų būti nustatyti mažesni už viršvalandžius mokėtino darbo užmokesčio tarifai, suteikta daugiau lankstumo darbo laiko valdymo srityje ir leista vietos lygmens teritoriniais paktais nustatyti mažesnį nei sektorių susitarimais nustatytą darbo užmokesčio augimą;
            
         
               n)
            
            
               užimtumo apsaugos teisės aktų reforma, siekiant bandomąjį laikotarpį priėmus į naujas pareigybes pratęsti iki vienerių metų, ir palankesnių sąlygų sudarymas platesniam laikinų darbo sutarčių naudojimui ir darbui ne visą darbo dieną;
            
         
               o)
            
            
               arbitražo sistemos reguliavimo pakeitimas, siekiant leisti kiekvienai iš šalių kreiptis į arbitražą, jei jos nesutinka su tarpininko pasiūlymu;
            
         
               p)
            
            
               arbitražo tvarkos reforma, siekiant užtikrinti, kad jis veiktų pagal skaidrius ir objektyvius kriterijus ir turėtų nepriklausomą arbitrų komitetą, turintį sprendimų priėmimo galią, nepriklausomą nuo Vyriausybės įtakos.
            
         3.   Graikija iki 2010 m. gruodžio mėn. pabaigos priima šias priemones:
   
               a)
            
            
               galutinis 2 dalies a punkte nurodytų priemonių priėmimas;
            
         
               b)
            
            
               mokesčių sistemą tobulinančių teisės aktų vykdymo užtikrinimas. Tai visų pirma turėtų apimti vidutinės trukmės mokesčių sistemos sukūrimą, privalomo atsargos rezervo biudžete, atitinkančio 5 % valstybės aparato bendrų asignavimų, išskyrus darbo užmokestį, pensijas ir palūkanas, sukūrimą, tvirtesnių mechanizmų išlaidų priežiūrai sukūrimą ir biudžeto tarnybos prie parlamento įsteigimą;
            
         
               c)
            
            
               reikšmingas struktūrinių ir sanglaudos fondų lėšų įsisavinimo didinimas;
            
         
               d)
            
            
               teisės aktas, kuriuo supaprastinamas ir spartinamas įmonių, pramonės veiklos ir savarankiškai dirbančiųjų licencijavimo procesas;
            
         
               e)
            
            
               Graikijos konkurencijos tarnybos (HCC) institucinės sistemos keitimas siekiant jos didesnio nepriklausomumo, nustatant priimtinus tyrimų atlikimo ir sprendimų priėmimo terminus ir suteikiant jai teisę atmesti skundus;
            
         
               f)
            
            
               priemonės, skirtos esamiems laisvės teikti paslaugas apribojimams pašalinti;
            
         
               g)
            
            
               potvarkis, kuriuo vietos valdžios sektoriaus biudžeto deficitas draudžiamas bent jau iki 2014 m.; pervedimų vietos valdžios sektoriui sumažinimas pagal numatytą taupymo ir įgaliojimų perdavimo planą;
            
         
               h)
            
            
               preliminarių ilgalaikių pensijų išlaidų projekcijų iki 2060 m. paskelbimas, kaip nustatyta 2010 m. liepos mėn. teisės aktų reforma dėl pagrindinių pensijų sistemų (IKA, įskaitant valstybės tarnautojų pensijų sistemą, OGA ir OAEE);
            
         
               i)
            
            
               vienos e. receptų išrašymo sistemos įgyvendinimas; išsamaus rinkos vaistų sąrašo paskelbimas; nekompensuojamųjų vaistų sąrašo ir be recepto parduodamų vaistų sąrašo taikymas; naujojo kompensuojamųjų vaistų sąrašo paskelbimas, naudojant naująją orientacinių kainų sistemą; informacijos, prieinamos per e. receptų išrašymo sistemą ir skenavimą, siekiant surinkti permokas iš farmacijos įmonių, naudojimas; stebėsenos priemonės, kuri sudarytų galimybę kas mėnesį įvertinti farmacijos išlaidas, įvedimas; bendrų 5 EUR mokėjimų už reguliarias ambulatorines paslaugas įvedimas ir bendrų mokėjimų taikymas taip pat ir nepagrįstiems vizitams į greitosios pagalbos skyrius; audituotų ligoninių ir poliklinikų ataskaitų skelbimas; ir nepriklausomos sveikatos priežiūros politikos specialistų darbo grupės, kurios užduotis yra iki 2011 m. gegužės mėn. pabaigos parengti išsamią ataskaitą apie bendrą sveikatos priežiūros sistemos reformą, skirtą sveikatos priežiūros sistemos veiksmingumui ir efektyvumui gerinti, sukūrimas;
            
         
               j)
            
            
               tolesnis veiklos išlaidų mažinimas ne mažiau kaip 5 %, dėl kurio bus sutaupyta mažiausiai 100 mln. EUR;
            
         
               k)
            
            
               tolesnis pervedimų mažinimas, dėl kurio Vyriausybė iš viso sutaupys mažiausiai 100 mln. EUR. Lėšų gavę viešojo sektoriaus subjektai užtikrina, kad kartu būtų mažinamos išlaidos, kad įsiskolinimas toliau nedidėtų;
            
         
               l)
            
            
               pašalpų šeimoms susiejimas su materialine padėtimi nuo 2011 m. sausio mėn., dėl kurio bus sutaupyta mažiausiai 150 mln. EUR (atėmus atitinkamas administracines išlaidas);
            
         
               m)
            
            
               karinės paskirties įrangos įsigijimo (tiekimo) sumažinimas mažiausiai 500 mln. EUR, palyginti su faktiniu 2010 m. lygiu;
            
         
               n)
            
            
               socialinio draudimo fondų farmacijos išlaidų sumažinimas 900 mln. EUR dėl papildomo vaistų kainų sumažinimo ir naujos viešųjų pirkimų tvarkos ir ligoninių farmacijos išlaidų (taip pat įskaitant įrangos išlaidas) sumažinimas mažiausiai 350 mln. EUR;
            
         
               o)
            
            
               valstybės įmonių valdymo, kainų nustatymo politikos ir darbo užmokesčio pokyčiai, dėl kurių bus sutaupyta mažiausiai 800 mln. EUR;
            
         
               p)
            
            
               sumažintų PVM tarifų padidinimas nuo 5,5 iki 6,5 % ir nuo 11 iki 13 %, dėl kurio bus sutaupyta mažiausiai 880 mln. EUR; ir vaistams bei apgyvendinimui viešbučiuose taikomo PVM tarifo sumažinimas nuo 11 iki 6,5 %, kurio išlaidos neviršys 250 mln. EUR, atėmus dėl mažesnio vaistams taikomo PVM tarifo socialinio draudimo fondų ir ligoninių sutaupytas lėšas;
            
         
               q)
            
            
               kovos su degalų kontrabanda stiprinimas (mažiausiai 190 mln. EUR);
            
         
               r)
            
            
               teismo mokesčių didinimas (mažiausiai 100 mln. EUR);
            
         
               s)
            
            
               veiksmų plano, skirto paspartinti nesumokėtų mokesčių surinkimą, įgyvendinimas (mažiausiai 200 mln. EUR);
            
         
               t)
            
            
               mokestinių nuobaudų surinkimo paspartinimas (mažiausiai 400 mln. EUR);
            
         
               u)
            
            
               pajamų, gautų dėl naujosios mokestinių ginčų ir teismų sistemos, surinkimas (mažiausiai 300 mln. EUR);
            
         
               v)
            
            
               pajamos iš atnaujinamų telekomunikacijų licencijų, kurios netrukus baigia galioti (mažiausiai 350 mln. EUR);
            
         
               w)
            
            
               pajamos iš koncesijų (mažiausiai 250 mln. EUR);
            
         
               x)
            
            
               Atėnų transporto tinklo (OASA) restruktūrizavimo planas. Plano tikslas – sumažinti įmonės veiklos nuostolius ir padaryti ją ekonomiškai gyvybingą. Į planą įtraukiamas įmonės veiklos išlaidų mažinimas ir įkainių didinimas. Reikalingi veiksmai turi būti įgyvendinti iki 2011 m. kovo mėn.;
            
         
               y)
            
            
               įstatymas, kuriuo apribojamas įdarbinimas visame valdžios sektoriuje, priimant ne daugiau kaip vieną darbuotoją vietoj penkių išėjusių į pensiją arba atleistų, be išimčių konkretiems sektoriams, ir įskaitant darbuotojus, perkeltus iš restruktūrizuojamų valstybės įmonių į valdžios sektoriaus subjektus;
            
         
               z)
            
            
               įstatymai, skirti darbo rinkos institucijai stiprinti ir nustatantys, kad: susitarimai įmonių lygmenyje be nepagrįstų suvaržymų turi viršenybę susitarimų sektorių ir profesijų lygmenyje atžvilgiu; kolektyvinių susitarimų įmonių lygmenyje nevaržo reikalavimai dėl būtino įmonės dydžio; susitarimų sektorių ir profesijų lygmenyje taikymo išplėtimas derybose neatstovaujamoms šalims panaikinamas; ilginamas bandomasis laikotarpis dėl naujų darbo vietų; laiko apribojimai dėl laikino įdarbinimo agentūrų panaikinami; apribojimai dėl terminuotų darbo sutarčių platesnio naudojimo panaikinami; taisyklė, kuri nustato didesnį valandinį darbo užmokestį ne visą darbo dieną dirbantiems darbuotojams, panaikinama; ir leidžiamas lankstesnis darbo laiko valdymas, įskaitant ne visos darbo dienos pamaininį darbą.
            
         4.   Graikija iki 2011 m. kovo mėn. pabaigos priima šias priemones:
   
               a)
            
            
               išsamių ilgalaikių pensijų išlaidų projekcijų iki 2060 m. paskelbimas, kaip nustatyta 2010 m. liepos mėn. teisės aktų reforma. Projekcijos apima papildomas (pagalbines) sistemas, remiantis išsamiais Nacionalinės aktuarinės tarnybos surinktais ir išaiškintais duomenimis. Projekcijų tarpusavio vertinimą atlieka ir jas tvirtina Ekonominės politikos komitetas;
            
         
               b)
            
            
               Vyriausybė sumoka 2010 m. susikaupusius įsiskolinimus ir sumažina įsiskolinimus už ankstesnius metus;
            
         
               c)
            
            
               kovos su mokesčių vengimu planas, kuris apima kiekybinius veiklos rezultatų rodiklius, kad už pajamų administravimą būtų atsiskaitoma; teisės aktai, kuriais racionalizuojamas administracinių mokestinių ginčų sprendimas ir teisminės apeliacijos procesai, ir reikalingi teisės aktai bei procedūros, kuriais geriau sprendžiamos mokesčių pareigūnų netinkamo elgesio, korupcijos ir prasto pareigų vykdymo problemos, įskaitant patraukimą baudžiamojon atsakomybėn pareigų nevykdymo atveju; ir penkių kovos su mokesčių vengimu darbo grupių mėnesinių ataskaitų, įskaitant pažangos rodiklių rinkinį, skelbimas;
            
         
               d)
            
            
               išsamus veiksmų planas su terminais, skirtas supaprastintai darbo užmokesčio sistemai parengti ir įgyvendinti; vidutinės trukmės žmogiškųjų išteklių plano laikotarpiui iki 2013 m. parengimas laikantis taisyklės, kad vietoje 5 išėjusių darbuotojų priimamas 1 darbuotojas, taip pat planų, susijusių su kvalifikuotų darbuotojų perskirstymu prioritetinėse srityse, nustatymas; ir kelių valstybinių žinybų mėnesinių duomenų apie darbuotojų pasikeitimus (priimtus, išėjusius, iš vienos žinybos į kitą žinybą perkeltus darbuotojus) skelbimas;
            
         
               e)
            
            
               2010 m. pradėtos visapusiškos sveikatos priežiūros sistemos reformos įgyvendinimas, siekiant, kad sveikatos priežiūros išlaidos neviršytų 6 % BVP; priemonės, kurias taikant farmacijos produktų įsigijimo srityje, palyginti su 2010 m. lygiu, būtų sutaupyta mažiausiai 2 mlrd. EUR, o iš jų 1 mlrd. EUR būtų sutaupyta 2011 m.; ligoninių apskaitos ir sąskaitų išrašymo sistemų tobulinimas: užbaigiant įvesti dvigubo įrašo kaupimo principu pagrįstas apskaitos sistemas visose ligoninėse; naudojant vieną medicinos prekių kodavimo sistemą ir bendrą registrą; įvertinant medicinos prekių atsargas ir jų judėjimą visose ligoninėse naudojant vieną medicinos prekių kodavimo sistemą; laiku pateikiant sąskaitas už gydymo išlaidas (ne vėliau kaip per du mėnesius) Graikijos socialinio draudimo fondams, kitoms valstybėms narėms ir privatiems sveikatos draudikams; ir užtikrinti, kad ne mažiau kaip 50 % valstybinėse ligoninėse naudojamų vaistų kiekio iki 2011 m. pabaigos sudarytų generiniai vaistai ir nepatentuoti vaistai, įvedant privalomą reikalavimą, kad visos valstybinės ligoninės farmacijos produktus pirktų pagal veikliąją medžiagą;
            
         
               f)
            
            
               siekiant kovoti su lėšų švaistymu ir netinkamu valdymu valstybės valdomose įmonėse ir surinkti ne mažiau kaip 800 mln. EUR mokesčių, priimamas teisės aktas, kuriuo: ne mažiau kaip 10 % įmonių lygiu sumažinamas pagrindinis darbo užmokestis valstybinėse įmonėse; apribojamas antrinis darbo užmokestis – 10 % pagrindinio darbo užmokesčio; nustatoma 4 000 EUR per mėnesį riba dideliems darbo užmokesčiams (12 mokėjimų per metus); miesto transporto tarifų padidinimas ne mažiau kaip 30 %; imamasi veiksmų, kuriais 15–25 % mažinamos veiklos sąnaudos valstybinėse įmonėse; ir priimamas teisės aktas dėl OASA restruktūrizavimo;
            
         
               g)
            
            
               nauja reglamentavimo sistema, skirta palengvinti koncesinių susitarimų dėl regioninių oro uostų sudarymą;
            
         
               h)
            
            
               nepriklausomos švietimo politikos darbo grupės sukūrimas siekiant padidinti valstybinės švietimo sistemos (pradinio, vidurinio ir aukštojo mokslo) efektyvumą ir veiksmingiau panaudoti išteklius;
            
         
               i)
            
            
               įstatymo, kuriuo įsteigiama bendra viešųjų pirkimų institucija remiantis veiksmų planu, priėmimas; ir e. viešųjų pirkimų IT platformos kūrimas ir veiksmų planą atitinkančių tarpinių etapų nustatymas, įskaitant: pasirašant prekių, paslaugų ir darbų sutartis naudojamos e. viešųjų pirkimų sistemos bandomosios versijos testavimą, naudojimąsi visomis funkcijomis visų rūšių sutartims ir laipsnišką privalomos e. viešųjų pirkimų sistemos įvedimą;
            
         5.   Graikija iki 2011 m. liepos mėn. pabaigos priima šias priemones:
   
               a)
            
            
               Parlamentui pateikia supaprastintą ir vienodą valstybės sektoriui, vietos valdžios institucijoms ir kitoms agentūroms taikomą darbo užmokesčio dydžių sistemą trejų metų laikotarpiui, pagal kurią darbo užmokesčio dydis priklausytų nuo darbo našumo ir atliekamų užduočių;
            
         
               b)
            
            
               vidutinės trukmės personalo planas laikotarpiui iki 2015 m. laikantis taisyklės, kad vietoje 5 išėjusių darbuotojų priimamas 1 darbuotojas (o 2011 m. – 1 vietoje 10). Į planą įtraukiamos griežtesnės taisyklės dėl laikinųjų darbuotojų, laisvų etatų panaikinimas ir kvalifikuotų darbuotojų perskirstymas prioritetinėse srityse ir atsižvelgiama į ilgesnes darbo valandas viešajame sektoriuje;
            
         
               c)
            
            
               išsamus veiksmų planas kartu su terminais, skirtas supaprastintai darbo užmokesčio sistemai užbaigti ir įgyvendinti, derinant su darbo užmokesčiu privačiajame sektoriuje, taip sumažinant bendras darbo užmokesčio išlaidas. Šis planas grindžiamas Finansų ministerijos ir Bendrosios mokėjimo tarybos paskelbtos ataskaitos rezultatais. Teisės aktai dėl supaprastintos darbo užmokesčio sistemos įvedami per trejus metus. Valstybės valdomų įmonių darbuotojų darbo užmokestis atitinka naują viešajam sektoriui taikomą darbo užmokesčio dydžių sistemą;
            
         
               d)
            
            
               darbo inspekcijos stiprinimas, užtikrinant pakankamą kvalifikuotų darbuotojų skaičių ir nustatant kiekybinius tikslus, susijusius su atliktinų patikrinimų skaičiumi;
            
         
               e)
            
            
               teisės aktas, kuriuo koreguojami pagrindiniai pensijų sistemos parametrai siekiant apriboti viešojo sektoriaus išlaidų pensijoms padidėjimą 2009–2060 m. iki mažiau nei 2,5 % BVP, jei ilgalaikės projekcijos rodo, kad numatomas viešųjų pensijų išlaidų padidėjimas viršytų šią sumą ð. Nacionalinė aktuarinė tarnyba pagal priimtą reformą toliau teikia ilgalaikes pensijų išlaidų projekcijas iki 2060 m. Projekcijos apima papildomas (pagalbines) sistemas (ETEAM, TEADY, MTPY), remiantis išsamiais Nacionalinės aktuarinės tarnybos surinktais ir išaiškintais duomenimis;
            
         
               f)
            
            
               su sunkiomis darbo sąlygomis susijusių profesijų sąrašo persvarstymas siekiant, kad jis apimtų ne daugiau kaip 10 % užintumo; naujas sunkių ir pavojingų darbo sąlygų profesijų sąrašas nuo 2011 m. rugpjūčio 1 d. taikomas visiems dabartiniams ir būsimiems darbuotojams;
            
         
               g)
            
            
               teisės aktas bendrai viešųjų pirkimų institucijai įsteigti su veiksmų plane apibrėžtomis užduotimis, tikslais, kompetencija, įgaliojimais ir įsigaliojimo tvarkaraščiu;
            
         
               h)
            
            
               papildomos generinių vaistų naudojimo skatinimo priemonės: įvesti privalomą e. recepto išrašymą pagal veikliąją medžiagą ir pigesnių generinių vaistų, jei yra; remiantis kitų ES valstybių narių patirtimi, generiniams vaistams, kurių kaina gerokai mažesnė negu orientacinė kaina (mažesnė negu 60 % orientacinės kainos), priskirti mažesnį sąnaudų pasidalijimo koeficientą; nustatyti, kad didžiausia generinių vaistų kaina būtų 60 % prekės ženklu saugomo vaisto su panašia aktyviąja medžiaga kainos;
            
         
               i)
            
            
               valstybės turto, įskaitant turimas biržinių ir nebiržinių įmonių akcijas ir komerciniu požiūriu perspektyvų nekilnojamąjį turtą bei žemę, aprašo skelbimas; įsteigiamas Nekilnojamojo turto plėtros Generalinis sekretoriatas siekiant pagerinti nekilnojamojo turto valdymą, panaikinti jo suvaržymus ir jį parengti privatizacijai;
            
         
               j)
            
            
               vidutinės trukmės fiskalinė strategija (toliau – VTFS) iki 2015 m., apibūdinta šio sprendimo I priede ir atitinkamuose įgyvendinimo aktuose. VTFS išaiškinamos nuolatinės fiskalinio konsolidavimo priemonės, kuriomis užtikrinama, kad nebūtų viršijamos Tarybos sprendimu nustatytos viršutinės 2011–2015 m. deficito ribos ir kad būtų pradėtas tvariai mažinti skolos ir BVP santykis;
            
         
               k)
            
            
               turto, kurio vertė – mažiausiai 390 mln. EUR, privatizavimas; privatizavimo programos, kuria siekiama surinkti mažiausiai 15 mlrd. EUR iki 2012 m. pabaigos, 22 mlrd. EUR iki 2013 m. pabaigos, 35 mlrd. EUR iki 2014 m. pabaigos ir mažiausiai 50 mlrd. EUR iki 2015 m. pabaigos, priėmimas; pelnas iš turto (nekilnojamojo turto, koncesijų ir finansinio turto) privatizavimo naudojamas skolai grąžinti ir dėl jo nemažinamos fiskalinio konsolidavimo pastangos, siekiant laikytis viršutinių deficito ribų, nustatytų 1 straipsnio 2 dalyje;
            
         
               l)
            
            
               patikimai valdomo privatizavimo fondo įsteigimas siekiant spartinti privatizacijos procesą ir užtikrinti jos neatšaukiamumą ir profesionalų administravimą; Fondas turi turto, kuris bus privatizuojamas, teisinę nuosavybę. Fondas negali įkeisti turto tokiu būdu, kuris būtų priešingas jo tikslui, t. y. turto privatizavimui;
            
         
               m)
            
            
               teisės aktai dėl neperspektyvių subjektų uždarymo, jungimo ir mažinimo;
            
         
               n)
            
            
               išlaidų kontrolės stiprinimo priemonės: sprendimas, kuriame apibrėžiama apskaitos pareigūnų, kurie bus paskirti visose šakinėse ministerijose, kad užtikrintų patikimą finansų kontrolę, kompetencija ir atsakomybė;
            
         
               o)
            
            
               nauji kriterijai ir sąlygos, kuriais remdamiesi socialinio draudimo fondai su visais sveikatos priežiūros paslaugų teikėjais sudaro sutartis, taip siekiant pagal planą sumažinti išlaidas; inicijuojamas bendras medicinos paslaugų ir prekių pirkimas, kad pagal nuo kiekio priklausomos kainos susitarimus išlaidos būtų reikšmingai sumažintos – mažiausiai 25 %, palyginti su 2010 m.;
            
         
               p)
            
            
               privalomų gydytojams skirtų receptų išrašymo gairių, pagrįstų tarptautinėmis receptų išrašymo gairėmis, siekiant užtikrinti ekonomiškai veiksmingą vaistų naudojimą, paskelbimas; tikslaus kompensuojamųjų vaistų sąrašo paskelbimas ir nuolatinis atnaujinimas;
            
         
               q)
            
            
               trumpojo ir vidutinės trukmės ligoninių reorganizavimo ir restruktūrizavimo plano parengimas siekiant mažinti esamą neveiksmingumą, pasinaudoti masto ir aprėpties ekonomija ir gerinti pacientų priežiūros kokybę. Taip siekiama ligoninių išlaidas sumažinti mažiausiai 10 % 2011 m. ir dar 5 % 2012 m., palyginti su praėjusiais metais.
            
         6.   Graikija iki 2011 m. rugsėjo mėn. pabaigos priima šias priemones:
   
               a)
            
            
               2012 m. biudžetas atsižvelgiant į VTFS ir tikslą laikytis 1 straipsnio 2 dalyje nustatytų viršutinių deficito ribų;
            
         
               b)
            
            
               teisinių kliūčių susijungimams ir įsigijimams mažinimas;
            
         
               c)
            
            
               importo ir eksporto muitinio įforminimo proceso paprastinimas;
            
         
               d)
            
            
               tolesnis struktūrinių ir sanglaudos fondų lėšų įsisavinimo didinimas;
            
         
               e)
            
            
               visapusiškas geresnio reglamentavimo sistemos įgyvendinimas, siekiant 20 % sumažinti administracinę naštą (palyginti su 2008 m.);
            
         
               f)
            
            
               teisės aktai dėl neperspektyvių subjektų uždarymo, jungimo ir mažinimo;
            
         
               g)
            
            
               priemonės, kad būtų mažinama viešųjų pirkimų ir trečiosios šalies sąnaudos valstybės valdomose įmonėse, tarifų atnaujinimas ir naujų verslo linijų kūrimas, ir personalo išlaidų mažinimas užbaigiant ir įgyvendinant darbuotojų skaičiaus mažinimo planą. Perteklinių darbuotojų, kurių negalima atsisakyti pagal įdarbinimo taisyklę, kad vietoje 5 išėjusių darbuotojų priimamas 1 naujas darbuotojas (o 2011 m. – 1 vietoje 10), problema sprendžiama priverstinai atleidžiant iš darbo ir išleidžiant nemokamų atostogų (darbo jėgos rezervas). Šiai taisyklei netaikomos išimtys konkrečiuose sektoriuose; ji taikoma ir darbuotojams, iš valstybės įmonių perkeltiems į kitus valdžios sektoriaus subjektus, pagal įprastus vertinimo kriterijus ASEP atlikus atrankinę profesinės kvalifikacijos patikrą. Darbo jėgos rezervui priskirtiems darbuotojams 60 % jų darbo užmokesčio mokama ne ilgiau kaip 12 mėnesių, o šiam laikotarpiui praėjus jie atleidžiami;
            
         
               h)
            
            
               teisinė sistema, kuria sudaromos sąlygos greitai priskirti žemės panaudojimą ir spartinamas valstybinės žemės nuosavybės registravimas;
            
         
               i)
            
            
               teisės aktas, kuriuo skatinamos investicijos turizmo sektoriuje (kurortai ir antrinis būstas turizmui), kartu su žemės panaudojimo įstatymu siekiant sudaryti sąlygas spartinti Graikijos turistinio nekilnojamojo turto agentūros (ETA) administruojamų žemės sklypų privatizacijos procesą;
            
         
               j)
            
            
               funkcinio esamų socialinių programų vertinimo užbaigimas; Vyriausybės atliekamas centrinės valdžios nepriklausomo funkcinio vertinimo antrojo ir paskutinio etapo rezultatų vertinimas; teisės aktai ir priemonės, skirti viešojo administravimo centriniu lygmeniu funkcinio vertinimo pirmojo etapo ir išsamaus esamų socialinių programų vertinimo veiklos rekomendacijoms įgyvendinti;
            
         
               k)
            
            
               nuodugnus antrinių ir (arba) papildomų viešųjų pensijų fondų, įskaitant socialinės paramos fondus ir vienkartinių išmokų sistemas, persvarstymas. Persvarstymu siekiama stabilizuoti pensijų išlaidas, garantuoti, kad tų sistemų poveikis biudžetui būtų neutralus, ir užtikrinti visos sistemos tvarumą vidutinės trukmės ir ilguoju laikotarpiu. Persvarstymu pasiekiama, kad: būtų toliau mažinamas esamų fondų skaičius; būtų panaikintas disbalansas deficitiniuose fonduose; dabartinės išlaidos stabilizuotųsi ties tvariu lygiu, nuo 2012 m. sausio 1 d. atliekant tinkamus koregavimus; būtų užtikrintas ilgalaikis antrinių sistemų tvarumas griežtai susiejant įmokas ir išmokas;
            
         
               l)
            
            
               sistemų, pagal kurias išeinant į pensiją mokamos vienkartinės išmokos nesuderintos su sumokėtomis įmokomis, nustatymas siekiant patikslinti mokėjimą iki 2011 m. gruodžio mėn. pabaigos;
            
         
               m)
            
            
               tolesnės priemonės, kad vaistų, diagnostikos ir gydytojo siuntimų e. išrašymo sistema būtų pradėta ekonomiškai veiksmingai taikyti visiems socialinio draudimo fondams, poliklinikoms ir ligoninėms. Laikydamasi ES viešųjų pirkimų taisyklių, Vyriausybė vykdo reikiamus konkursus, kad įgyvendintų visapusišką ir vienodą sveikatos priežiūros informacinę sistemą (e. sveikatos priežiūros sistemą);
            
         
               n)
            
            
               tolesnės priemonės, skirtos užtikrinti, kad ne mažiau kaip 30 % valstybinėse ligoninėse naudojamų vaistų kiekio sudarytų generiniai vaistai, kurių kaina mažesnė negu panašių prekės ženklu saugomų vaistų kaina, ir nepatentuoti vaistai, visų pirma įvedant privalomą reikalavimą, kad visos valstybinės ligoninės farmacijos produktus pirktų pagal veikliąją medžiagą;
            
         
               o)
            
            
               sprendimai, skirti numatyti bendros viešųjų pirkimų institucijos įsteigimą ir personalo pareigybių sukūrimą, taip pat šios institucijos žmogiškųjų išteklių ir paslaugų organizavimą pagal įstatymo dėl bendros viešųjų pirkimų institucijos nuostatas; paskirti bendros viešųjų pirkimų institucijos narius;
            
         
               p)
            
            
               kelių valstybinių žinybų mėnesinių duomenų apie darbuotojų pasikeitimus (priimtus, išėjusius, iš vienos žinybos į kitą žinybą perkeltus darbuotojus) skelbimas.
            
         7.   Graikija iki 2011 m. gruodžio mėn. pabaigos priima šias priemones:
   
               a)
            
            
               galutinis 2012 m. biudžeto priėmimas;
            
         
               b)
            
            
               veiklos programų, vykdomų pagal 2007–2013 m. nacionalinį strateginių krypčių planą, visų vadovaujančiųjų ir tarpinių institucijų valdymo gebėjimų didinimas ir jų sertifikavimas pagal ISO 9001:2008 (kokybės vadybos) standartą;
            
         
               c)
            
            
               rengiant biudžetą nuo 2013 m. bus naudojama išlaidų skaičiavimo pagal atskiras ligonines sistema;
            
         
               d)
            
            
               teisės aktai, skirti įgyvendinti viešojo administravimo centriniu lygmeniu nepriklausomo funkcinio vertinimo pirmojo etapo ir išsamios esamų socialinių programų vertinimo veiklos rekomendacijas; centrinės valdžios nepriklausomo funkcinio vertinimo antrojo ir paskutinio etapo rezultatų vertinimas;
            
         
               e)
            
            
               bendros viešųjų pirkimų institucijos veiklos pradžia su veiksmų plane apibrėžtoms užduotims, tikslams, kompetencijai ir įgaliojimams įgyvendinti būtinais ištekliais;
            
         
               f)
            
            
               iš privačių teikėjų užsakomų medicinos paslaugų įkainių persvarstymas siekiant susijusias išlaidas sumažinti mažiausiai 15 % 2011 m. ir dar 15 % 2012 m.;
            
         
               g)
            
            
               mokesčių sistemos paprastinimo, bazių išplėtimo ir mokesčių tarifų mažinimo nedarant poveikio biudžetui priemonės, susijusios su gyventojų pajamų mokesčiu, pelno mokesčiu ir PVM;
            
         
               h)
            
            
               tolesnės priemonės, skirtos užtikrinti, kad ne mažiau kaip 50 % valstybinėse ligoninėse naudojamų vaistų kiekio sudarytų generiniai vaistai, kurių kaina mažesnė negu panašių prekės ženklu saugomų vaistų kaina, ir nepatentuoti vaistai, visų pirma įvedant privalomą reikalavimą, kad visos valstybinės ligoninės farmacijos produktus pirktų pagal veikliąją medžiagą.
            
         8.   Graikija iki 2012 m. kovo mėn. pabaigos priima šias priemones:
   
               a)
            
            
               antrinių ir (arba) papildomų pensijų sistemų reforma, sujungiant fondus ir pradedant skaičiuoti išmokas remiantis nauja sąlyginių nustatyto dydžio įmokų sistema; įšaldant nominaliąsias papildomas pensijas ir sumažinant įgytų teisių pakeitimo normas deficitiniuose fonduose, remiantis Nacionalinės aktuarinės tarnybos parengtu aktuariniu tyrimu. Jei aktuarinis tyrimas nebus baigtas, siekiant išvengti deficitų, pakeitimo normos sumažinamos nuo 2012 m. sausio 1 d.;
            
         
               b)
            
            
               vaistinių pelno maržos apskaičiavimas kaip fiksuotos sumos arba fiksuoto įkainio su nedidele pelno marža, siekiant sumažinti bendrą pelno maržą, kad ji neviršytų 15 %, įskaitant brangiausių vaistų atveju.
            
         3 straipsnis
   Graikija visapusiškai bendradarbiauja su Komisija ir pastarajai pagrįstai paprašius nedelsdama pateikia visus duomenis arba dokumentus, reikalingus prižiūrėti, kaip laikomasi šio sprendimo.
   4 straipsnis
   1.   Graikija kiekvieną ketvirtį teikia Tarybai ir Komisijai ataskaitą, kurioje išdėsto politikos priemones, kurios priimamos siekiant laikytis šio sprendimo.
   2.   1 dalyje nurodytose ataskaitose pateikiama išsami informacija apie:
   
               a)
            
            
               iki ataskaitos dienos įgyvendintas konkrečias priemones, reikalingas siekiant laikytis šio sprendimo, įskaitant jų kiekybinį poveikį biudžetui;
            
         
               b)
            
            
               po ataskaitos dienos numatomas įgyvendinti konkrečias priemones, reikalingas siekiant laikytis šio sprendimo, jų įgyvendinimo tvarkaraštį ir numatomą jų poveikį biudžetui;
            
         
               c)
            
            
               mėnesinį valstybės biudžeto vykdymą;
            
         
               d)
            
            
               tų pačių metų duomenis apie socialinės apsaugos, vietos valdžios ir nebiudžetinių fondų biudžetų vykdymą;
            
         
               e)
            
            
               Vyriausybės skolos vertybinių popierių išleidimą ir apmokėjimą;
            
         
               f)
            
            
               nuolatinio ir laikino užimtumo viešajame sektoriuje pokyčius;
            
         
               g)
            
            
               mokėtinas valdžios sektoriaus išlaidas, nurodant vėluojamas apmokėti sumas;
            
         
               h)
            
            
               valstybės įstaigų ir kitų viešojo sektoriaus subjektų finansinę padėtį.
            
         3.   Komisija ir Taryba analizuoja ataskaitas siekdamos įvertinti, kaip Graikija laikosi šio sprendimo. Atsižvelgdama į tuos vertinimus, Komisija gali nurodyti priemones, kurių reikia siekiant laikytis šiuo sprendimu nustatyto koregavimo plano dėl perviršinio deficito ištaisymo.
   5 straipsnis
   Sprendimas 2010/320/ES panaikinamas.
   Nuorodos į panaikintą sprendimą laikomos nuorodomis į šį sprendimą pagal III priede pateiktą atitikties lentelę.
   6 straipsnis
   Šis sprendimas įsigalioja pranešimo apie jį dieną.
   7 straipsnis
   Šis sprendimas skirtas Graikijos Respublikai.
   
      Priimta Briuselyje 2011 m. liepos 12 d.
      
         
            Tarybos vardu
         
         
            Pirmininkas
         
         M. SAWICKI
      
   
   
      (1)  OL L 145, 2010 6 11, p. 6.
   
      (2)  Žr. I priedą.
   
      (3)  OL L 209, 1997 8 2, p. 6.
   
      (4)  Eurostato pranešimas spaudai Nr. 55/2010, 2010 m. balandžio 22 d.
   
      (5)  Eurostato pranešimas spaudai Nr. 60/2011, 2011 m. balandžio 26 d.
   
      (6)  2006 m. gruodžio 12 d. Europos Parlamento ir Tarybos direktyva 2006/123/EB dėl paslaugų vidaus rinkoje (OL L 376, 2006 12 27, p. 36).
   
      (7)  1996 m. birželio 25 d. Tarybos reglamentas (EB) Nr. 2223/96 dėl Europos nacionalinių ir regioninių sąskaitų sistemos Bendrijoje (OL L 310, 1996 11 30, p. 1).
   
      (8)  2000 m. vasario 3 d. Komisijos reglamentas (EB) Nr. 264/2000 dėl Tarybos reglamento (EB) Nr. 2223/96 įgyvendinimo trumpojo laikotarpio valstybės finansų statistikos srityje (OL L 29, 2000 2 4, p. 4).
   
      (9)  2002 m. birželio 10 d. Europos Parlamento ir Tarybos reglamentas (EB) Nr. 1221/2002 dėl valdžios sektoriaus ketvirtinių nefinansinių sąskaitų (OL L 179, 2002 7 9, p. 1).
   
      (10)  2004 m. kovo 10 d. Europos Parlamento ir Tarybos reglamentas (EB) Nr. 501/2004 dėl valdžios sektoriaus ketvirtinių finansinių sąskaitų (OL L 81, 2004 3 19, p. 1).
   
      (11)  2004 m. birželio 28 d. Tarybos reglamentas (EB) Nr. 1222/2004 dėl ketvirtinės Vyriausybės skolos duomenų rengimo ir perdavimo (OL L 233, 2004 7 2, p. 1).
   
      (12)  2005 m. liepos 6 d. Europos Parlamento ir Tarybos reglamentas (EB) Nr. 1161/2005 dėl ketvirtinių nefinansinių sąskaitų rengimo pagal institucinius sektorius (OL L 191, 2005 7 22, p. 22).
   
      (13)  2009 m. kovo 11 d. Europos Parlamento ir Tarybos reglamentas (EB) Nr. 223/2009 dėl Europos statistikos, panaikinantis Europos Parlamento ir Tarybos reglamentą (EB, Euratomas) Nr. 1101/2008 dėl konfidencialių statistinių duomenų perdavimo Europos Bendrijų statistikos tarnybai, Tarybos reglamentą (EB) Nr. 322/97 dėl Bendrijos statistikos ir Tarybos sprendimą 89/382/EEB, Euratomas, įsteigiantį Europos Bendrijų statistikos programų komitetą (OL L 87, 2009 3 31, p. 164).
   
      (14)  2009 m. gegužės 25 d. Tarybos reglamentas (EB) Nr. 479/2009 dėl Europos bendrijos steigimo sutarties priede pateikto Protokolo dėl perviršinio deficito procedūros taikymo (OL L 145, 2009 6 10, p. 1).
   
      I PRIEDAS
      
         Vidutinės trukmės fiskalinės strategijos priemonės
      
      (kaip nurodyta šio sprendimo 2 straipsnio 5 dalyje)
      Vidutinės trukmės fiskalinę strategiją (VTFS) iki 2015 m. apima:
      
                   
               
               
                  
                     Darbo užmokesčio išlaidų sumažinimas bent 770 mln. EUR 2011 m. ir dar 600 mln. EUR 2012 m., 448 mln. EUR 2013 m., 306 mln. EUR 2014 m. ir 71 mln. EUR 2015 m., mažinant darbuotojų skaičių daugiau, nei reikalaujama pagal taisyklę vietoje 5 išėjusių darbuotojų priimti 1 naują darbuotoją (2011 m. – 1 vietoje 10); ilginant viešojo sektoriaus darbuotojų darbo savaitę nuo 37,5 iki 40 valandų ir mažinant užmokestį už viršvalandžius; mažinant apmokamų komitetų ir tarybų skaičių; mažinant kitas papildomas kompensacijas, išmokas ir premijas; mažinant rangovų skaičių (50 % 2011 m. ir dar 10 % 2012 m. ir vėliau); laikinai įšaldant automatišką darbo užmokesčio didinimą; įgyvendinant naują darbo užmokesčio dydžių sistemą; numatant darbo ne visą darbo dieną galimybę viešajame sektoriuje ir nemokamas atostogas; mažinant į karo ir policijos akademijas priimamų asmenų skaičių, perteklinius darbuotojus perkeliant į darbo jėgos rezervą (jiems mokant vidutiniškai 60 % darbo užmokesčio ne ilgiau kaip 12 mėnesių) ir produktyvumo išmoką sumažinant 50 %.
               
            
                   
               
               
                  
                     Valstybės veiklos išlaidų mažinimas bent 190 mln. EUR 2011 m. ir dar 92 mln. EUR 2012 m., 161 mln. EUR 2013 m., 323 mln. EUR 2014 m. ir 370 mln. EUR 2015 m., įgyvendinant e. viešojo pirkimo procedūras visoje viešojo pirkimo sistemoje; racionalizuojant viešųjų tarnybų išlaidas energijai; efektyviau naudojant visuomeninį turtą ir taip mažinant nuomos išlaidas; mažinant visas telekomunikacijų išlaidas, atsisakant nemokamo laikraščių dalijimo; visais lygmenimis mažinant įprastame biudžete numatytas veiklos išlaidas; įgyvendinant viešųjų išlaidų kriterijus praėjus vieniems metams po to, kai valdžios sektoriaus išlaidų valdymo informacijos sistema veikia visu pajėgumu.
               
            
                   
               
               
                  
                     Nebiudžetinių fondų išlaidų ir pervedimų kitiems subjektams mažinimas bent 540 mln. EUR 2011 m. ir dar 150 mln. EUR 2012 m., 200 mln. EUR 2013 m., 200 mln. EUR 2014 m. ir 150 mln. EUR 2015 m., įvertinant visų viešojo sektoriaus subsidijuojamų subjektų įgaliojimus, perspektyvumą ir išlaidas, taip pat jų jungimą bei uždarymą; jungiant ir (arba) uždarant švietimo įstaigas (mokyklas, aukštojo mokslo įstaigas) ir mažinant joms skirtas subsidijas; mažinant valstybės dotacijas valdžios sektoriui nepriklausantiems subjektams ir parengiant subjektų uždarymo, jungimo ir mažinimo veiksmų planą.
               
            
                   
               
               
                  
                     Valstybės valdomų įmonių išlaidų mažinimas bent 414 mln. EUR 2012 m. ir dar 329 mln. EUR 2013 m., 297 mln. EUR 2014 m. ir 274 mln. EUR 2015 m., didinant OSE, OASA ir kitų įmonių pajamas, įgyvendinant restruktūrizavimo planus ir privatizaciją įmonėse Hellenic Defence Systems, Hellenic Aeronautical Industry, Hellenic Horse Racing Corporation; parduodant įmonių turtą, susijusį su nepagrindine veikla; mažinant personalo išlaidas; mažinant veiklos išlaidas ir jungiant bei uždarant įmones.
               
            
                   
               
               
                  
                     Su gynyba susijusių veiklos išlaidų mažinimas bent 133 mln. EUR 2013 m. ir dar 133 mln. EUR 2014 m. ir 134 mln. EUR 2015 m., bet to, kad 2010–2015 m. 830 mln. EUR mažinamos karinės paskirties įrangos pirkimo (tiekimo) išlaidos.
               
            
                   
               
               
                  
                     Sveikatos priežiūros ir farmacijos išlaidų mažinimas bent 310 mln. EUR 2011 m. ir dar 697 mln. EUR 2012 m., 349 mln. EUR 2013 m., 303 mln. EUR 2014 m. ir 463 mln. EUR 2015 m., įgyvendinant naują „sveikatos planą“ ir atitinkamai mažinant ligoninių išlaidas; pakartotinai įvertinant prižiūrimų subjektų, išskyrus ligonines, įgaliojimus ir išlaidas; įgyvendinant centralizuotą pirkimo sistemą; taikant pacientų grupavimo (angl. case mixing) procedūrą ir taip mažinant vidutines išlaidas vienam pacientui; teikiant mažiau paslaugų neapdraustiems asmenims (prieigos kontrolės funkcija); įvedant mokesčius už užsienio piliečiams teikiamas paslaugas; pasitelkiant Nacionalinę pirminės sveikatos priežiūros organizaciją (EOPI); skenuojant ranka išrašytus receptus – tai darytų Socialinio draudimo institutas (IKA); išplečiant nereceptinių vaistinių preparatų sąrašą; nustatant naujas vaistų kainas; nustatant draudimo kainą socialinio draudimo sektoriuje ir visiškai įgyvendinant e. recepto sistemą.
               
            
                   
               
               
                  
                     Socialinių išmokų sumažinimas bent 1 188 mln. EUR 2011 m. ir dar 1 230 mln. EUR 2012 m., 1 025 mln. EUR 2013 m., 1 010 mln. EUR 2014 m. ir 700 mln. EUR 2015 m., koreguojant papildomų pensijų sistemas ir vėliau įšaldant lėšas iki 2015 m. pabaigos; įšaldant bazines pensijas; reformuojant invalidumo pensijų sistemą; surašant pensijų gavėjus ir atliekant kryžminius asmens duomenų patikrinimus, visur taikant socialinio draudimo numerį, ir nustatant viršutinę pensijų ribą; racionalizuojant išėjimo į pensiją kriterijus (EKAS); racionalizuojant OEE-OEK ir OAED skiriamas išmokas ir išmokų gavėjų valdymą; mažinant vienkartines išmokas, mokamas išeinant į pensiją; atliekant kryžminį asmens duomenų patikrinimą įvedus viršutines ribas darbuotojams, kurie gali dalyvauti OAED schemose; mažinant OGA bazinę pensiją, kitiems socialinio draudimo fondams nustatant žemesnę apatinę pensijų ribą ir sugriežtinant kriterijus, grindžiamus nuolatine gyvenamąja vieta; mažinant su socialinėmis išmokomis susijusias išlaidas dėl kryžminio duomenų tikrinimo; vienodai reguliuojant visų socialinio draudimo fondų su sveikata susijusias išmokas; sudarant vienodas sutartis su privačiomis ligoninėmis ir medicinos centrais; peržiūrint socialines išmokas grynaisiais pinigais ir natūra, kad būtų panaikintos mažiausiai veiksmingos išmokos; padidinant specialiąją pensijų gavėjų įmoką (įstatymas Nr. 3863/2010) pensijų gavėjams, kurių mėnesinė pensija viršija 1 700 EUR; padidinant specialiąją pensijų gavėjų, kuriems nėra 60 metų ir kurių mėnesinė pensija viršija 1 700 EUR, mokamą socialinio draudimo įmoką; įvedant specialią įmoką už papildomas pensijas, viršijančias 300 EUR per mėnesį, ir sumažinant įmokas į NAT (jūrininkų pensijų sistemą) ir OTE pensijų sistemą ir atitinkamai mažinant pensijas arba didinant pensijų gavėjų įmokas.
               
            
                   
               
               
                  
                     Valstybės pervedimų vietos valdžios sektoriui sumažinimas bent 150 mln. EUR 2011 m. ir dar 355 mln. EUR 2012 m., 345 mln. EUR 2013 m., 350 mln. EUR 2014 m. ir 305 mln. EUR 2015 m. Šis sumažinimas bus įgyvendintas pirmiausia mažinant vietos valdžios išlaidas bent 150 mln. EUR 2011 m. ir dar 250 mln. EUR 2012 m., 175 mln. EUR 2013 m., 170 mln. EUR 2014 m. ir 160 mln. EUR 2015 m. Be to, vietos valdžios nuosavos pajamos padidės bent 105 mln. EUR 2012 m. ir dar 170 mln. EUR 2013 m., 130 mln. EUR 2014 m. ir 145 mln. EUR 2015 m., gaunant daugiau pajamų iš kelių rinkliavų, mokesčių, teisių ir kitų pajamų srautų dėl vietos administracijų susijungimo, taip pat gerinant vietinių mokestinių prievolių vykdymą pradėjus taikyti reikalavimą pateikti vietinių mokesčių sumokėjimo pažymą.
               
            
                   
               
               
                  
                     Valstybės investicijų biudžeto (pačios šalies finansuojamos valstybės investicijos ir su investicijomis susijusios dotacijos) išlaidų ir administracinių išlaidų, susijusių su nacionaliniu strateginių krypčių planu (ESPA), sumažinimas 950 mln. EUR 2011 m. (iš kurių 350 mln. EUR – visam laikui) ir dar 154 mln. EUR (administracinės išlaidos) 2012 m.
               
            
                   
               
               
                  
                     Mokesčių padidinimas bent 2 017 mln. EUR 2011 m. ir dar 3 678 mln. EUR 2012 m., 156 mln. EUR 2013 m. ir 685 mln. EUR 2014 m., nuo 2011 m. rugsėjo mėn. padidinant PVM restoranams ir barams nuo 13 iki 23 %; padidinant nekilnojamojo turto mokesčius; sumažinant neapmokestinamųjų pajamų ribą iki 8 000 EUR ir nustatant progresinę solidarumo įmoką; didinant prezumpcinį savarankiškai dirbančių asmenų apmokestinimą ir rinkliavas; rečiau taikant atleidimą nuo mokesčių ir sumažinant išlaidas; keičiant tabako produktams taikomą mokesčių sistemą, paspartinant akcizo mokesčio mokėjimą ir keičiant mokesčių struktūrą; taikant akcizą gaiviesiems gėrimams; taikant akcizą gamtinėms dujoms ir suskystintoms dujoms; panaikinant krosnių kuro mokesčių lengvatą (įmonėms nuo 2011 m. spalio mėn., o namų ūkiams palaipsniui nuo 2011 m. spalio mėn. iki 2013 m. spalio mėn.); padidinant transporto priemonių mokestį; nustatant specialias įmokas už transporto priemones, motociklus ir baseinus; padidinant baudas už neteisėtas pastatų statybas ir išsprendžiant planavimo pažeidimų klausimus; nustatant mokesčius už privačias valtis ir jachtas; taikant specialų mokestį didelės vertės nekilnojamajam turtui; renkant specialų mokestį už rūkymo vietas.
               
            
                   
               
               
                  
                     Mokestinių prievolių vykdymo pagerinimas bent 878 mln. EUR 2013 m., dar 975 mln. EUR 2014 m. ir 1 147 mln. EUR 2015 m.
                  
               
            
                   
               
               
                  Socialinio draudimo įmokų padidinimas bent 629 mln. EUR 2011 m. ir dar 259 mln. EUR 2012 m., 714 mln. EUR 2013 m., 1 139 mln. EUR 2014 m. ir 504 mln. EUR 2015 m., visiškai įgyvendinus vieną bendrą darbo užmokesčio ir socialinio draudimo įmokų mokėjimo metodą; padidinant įmokas OGA ir ETAA išmokų gavėjams; įsteigiant OAEE išmokų gavėjų solidarumo fondą; koreguojant nedarbo draudimo įmokas privačiojo sektoriaus darbuotojams; įvedant nedarbo draudimo įmokas savarankiškai dirbantiems asmenims ir įmokas bedarbiams, kurias mokėtų viešojo sektoriaus darbuotojai, įskaitant valstybės valdomų įmonių, vietos valdžios ir kitų viešojo sektoriaus subjektų darbuotojus.
               
            
   
      II PRIEDAS
      
         Panaikinamas sprendimas ir jo vėlesni pakeitimai
      
      
                  2010 m. gegužės 10 d. Tarybos sprendimas 2010/320/ES
               
               
                  
                     OL L 145, 2010 6 11, p. 6.
               
            
                  2010 m. rugsėjo 7 d. Tarybos sprendimas 2010/486/ES
               
               
                  
                     OL L 241, 2010 9 14, p. 12.
               
            
                  2010 m. gruodžio 20 d. Tarybos sprendimas 2011/57/ES
               
               
                  
                     OL L 26, 2011 1 29, p. 15.
               
            
                  2011 m. kovo 7 d. Tarybos sprendimas 2011/257/ES
               
               
                  
                     OL L 110, 2011 4 29, p. 26.
               
            
   
      III PRIEDAS
      
         Atitikties lentelė
      
      
                  Sprendimas 2010/320/ES
               
               
                  Šis sprendimas
               
            
                  1 straipsnis
               
               
                  1 straipsnis
               
            
                  2 straipsnio 1 dalis
               
               
                  2 straipsnio 1 dalis
               
            
                  2 straipsnio 2 dalies įžanginiai žodžiai
               
               
                  2 straipsnio 2 dalies įžanginiai žodžiai
               
            
                  2 straipsnio 2 dalies a punktas
               
               
                  2 straipsnio 2 dalies a punktas
               
            
                  2 straipsnio 2 dalies c punktas
               
               
                  2 straipsnio 2 dalies b punktas
               
            
                  2 straipsnio 2 dalies d punktas
               
               
                  2 straipsnio 2 dalies c punktas
               
            
                  2 straipsnio 2 dalies e punktas
               
               
                  2 straipsnio 2 dalies d punktas
               
            
                  2 straipsnio 2 dalies f punktas
               
               
                  2 straipsnio 2 dalies e punktas
               
            
                  2 straipsnio 2 dalies g punktas
               
               
                  2 straipsnio 2 dalies f punktas
               
            
                  2 straipsnio 2 dalies h punktas
               
               
                  2 straipsnio 2 dalies g punktas
               
            
                  2 straipsnio 2 dalies i punktas
               
               
                  2 straipsnio 2 dalies h punktas
               
            
                  2 straipsnio 2 dalies j punktas
               
               
                  2 straipsnio 2 dalies i punktas
               
            
                  2 straipsnio 2 dalies k punktas
               
               
                  2 straipsnio 2 dalies j punktas
               
            
                  2 straipsnio 2 dalies l punktas
               
               
                  2 straipsnio 2 dalies k punktas
               
            
                  2 straipsnio 2 dalies m punktas
               
               
                  2 straipsnio 2 dalies l punktas
               
            
                  2 straipsnio 2 dalies n punktas
               
               
                  2 straipsnio 2 dalies m punktas
               
            
                  2 straipsnio 2 dalies o punktas
               
               
                  2 straipsnio 2 dalies n punktas
               
            
                  2 straipsnio 2 dalies p punktas
               
               
                  2 straipsnio 2 dalies o punktas
               
            
                  2 straipsnio 2 dalies q punktas
               
               
                  2 straipsnio 2 dalies p punktas
               
            
                  2 straipsnio 3 dalies įžanginiai žodžiai
               
               
                  2 straipsnio 3 dalies įžanginiai žodžiai
               
            
                  2 straipsnio 3 dalies a punktas
               
               
                  2 straipsnio 3 dalies a punktas
               
            
                  2 straipsnio 3 dalies b punktas
               
               
                  2 straipsnio 3 dalies b punktas
               
            
                  2 straipsnio 3 dalies f punktas
               
               
                  2 straipsnio 3 dalies c punktas
               
            
                  2 straipsnio 3 dalies i punktas
               
               
                  2 straipsnio 3 dalies d punktas
               
            
                  2 straipsnio 3 dalies j punktas
               
               
                  2 straipsnio 3 dalies e punktas
               
            
                  2 straipsnio 3 dalies k punktas
               
               
                  —
               
            
                  2 straipsnio 3 dalies l punktas
               
               
                  2 straipsnio 3 dalies f punktas
               
            
                  2 straipsnio 3 dalies m punktas
               
               
                  2 straipsnio 3 dalies g punktas
               
            
                  2 straipsnio 3 dalies n punktas
               
               
                  2 straipsnio 3 dalies h punktas
               
            
                  2 straipsnio 3 dalies o punktas
               
               
                  2 straipsnio 3 dalies i punktas
               
            
                  2 straipsnio 3 dalies q punktas
               
               
                  2 straipsnio 3 dalies j punktas
               
            
                  2 straipsnio 3 dalies r punktas
               
               
                  2 straipsnio 3 dalies k punktas
               
            
                  2 straipsnio 3 dalies s punktas
               
               
                  2 straipsnio 3 dalies l punktas
               
            
                  2 straipsnio 3 dalies t punktas
               
               
                  2 straipsnio 3 dalies m punktas
               
            
                  2 straipsnio 3 dalies u punktas
               
               
                  2 straipsnio 3 dalies n punktas
               
            
                  2 straipsnio 3 dalies v punktas
               
               
                  2 straipsnio 3 dalies o punktas
               
            
                  2 straipsnio 3 dalies w punktas
               
               
                  —
               
            
                  2 straipsnio 3 dalies x punktas
               
               
                  2 straipsnio 3 dalies p punktas
               
            
                  2 straipsnio 3 dalies y punktas
               
               
                  2 straipsnio 3 dalies q punktas
               
            
                  2 straipsnio 3 dalies z punktas
               
               
                  2 straipsnio 3 dalies r punktas
               
            
                  2 straipsnio 3 dalies aa punktas
               
               
                  2 straipsnio 3 dalies s punktas
               
            
                  2 straipsnio 3 dalies bb punktas
               
               
                  2 straipsnio 3 dalies t punktas
               
            
                  2 straipsnio 3 dalies cc punktas
               
               
                  2 straipsnio 3 dalies u punktas
               
            
                  2 straipsnio 3 dalies dd punktas
               
               
                  2 straipsnio 3 dalies v punktas
               
            
                  2 straipsnio 3 dalies ee punktas
               
               
                  2 straipsnio 3 dalies w punktas
               
            
                  2 straipsnio 3 dalies ff punktas
               
               
                  2 straipsnio 3 dalies x punktas
               
            
                  2 straipsnio 3 dalies gg punktas
               
               
                  2 straipsnio 3 dalies y punktas
               
            
                  2 straipsnio 3 dalies hh punktas
               
               
                  2 straipsnio 3 dalies z punktas
               
            
                  2 straipsnio 4 dalies įžanginiai žodžiai
               
               
                  2 straipsnio 4 dalies įžanginiai žodžiai
               
            
                  2 straipsnio 4 dalies b punktas
               
               
                  2 straipsnio 4 dalies a punktas
               
            
                  2 straipsnio 4 dalies c punktas
               
               
                  2 straipsnio 4 dalies b punktas
               
            
                  2 straipsnio 4 dalies d punktas
               
               
                  —
               
            
                  2 straipsnio 4 dalies e punktas
               
               
                  2 straipsnio 4 dalies c punktas
               
            
                  2 straipsnio 4 dalies f punktas
               
               
                  2 straipsnio 4 dalies d punktas
               
            
                  2 straipsnio 4 dalies g punktas
               
               
                  2 straipsnio 4 dalies e punktas
               
            
                  2 straipsnio 4 dalies h punktas
               
               
                  2 straipsnio 4 dalies f punktas
               
            
                  2 straipsnio 4 dalies i punktas
               
               
                  2 straipsnio 4 dalies g punktas
               
            
                  2 straipsnio 4 dalies j punktas
               
               
                  2 straipsnio 4 dalies h punktas
               
            
                  2 straipsnio 4 dalies k punktas
               
               
                  2 straipsnio 4 dalies i punktas
               
            
                  2 straipsnio 4 dalies l punktas
               
               
                  —
               
            
                  2 straipsnio 5 dalies įžanginiai žodžiai
               
               
                  2 straipsnio 5 dalies įžanginiai žodžiai
               
            
                  2 straipsnio 5 dalies a punktas
               
               
                  2 straipsnio 5 dalies a punktas
               
            
                  2 straipsnio 5 dalies b punktas
               
               
                  —
               
            
                  —
               
               
                  2 straipsnio 5 dalies b ir c punktai
               
            
                  2 straipsnio 5 dalies c punktas
               
               
                  2 straipsnio 5 dalies d punktas
               
            
                  2 straipsnio 5 dalies d punktas
               
               
                  2 straipsnio 5 dalies e punktas
               
            
                  2 straipsnio 5 dalies e punktas
               
               
                  —
               
            
                  2 straipsnio 5 dalies f punktas
               
               
                  2 straipsnio 5 dalies f punktas
               
            
                  2 straipsnio 5 dalies g punktas
               
               
                  —
               
            
                  —
               
               
                  2 straipsnio 5 dalies g punktas
               
            
                  2 straipsnio 5 dalies h punktas
               
               
                  2 straipsnio 5 dalies h punktas
               
            
                  2 straipsnio 5 dalies i punktas
               
               
                  2 straipsnio 5 dalies i punktas
               
            
                  —
               
               
                  2 straipsnio 5 dalies j–q punktai
               
            
                  2 straipsnio 6 dalies įžanginiai žodžiai
               
               
                  2 straipsnio 6 dalies įžanginiai žodžiai
               
            
                  2 straipsnio 6 dalies a punktas
               
               
                  2 straipsnio 6 dalies a punktas
               
            
                  2 straipsnio 6 dalies b punktas
               
               
                  2 straipsnio 6 dalies b punktas
               
            
                  2 straipsnio 6 dalies c punktas
               
               
                  2 straipsnio 6 dalies c punktas
               
            
                  2 straipsnio 6 dalies d punktas
               
               
                  2 straipsnio 6 dalies d punktas
               
            
                  2 straipsnio 6 dalies e punktas
               
               
                  2 straipsnio 6 dalies e punktas
               
            
                  2 straipsnio 6 dalies f punktas
               
               
                  —
               
            
                  —
               
               
                  2 straipsnio 6 dalies f–p punktai
               
            
                  2 straipsnio 7 dalies įžanginiai žodžiai
               
               
                  2 straipsnio 7 dalies įžanginiai žodžiai
               
            
                  2 straipsnio 7 dalies a punktas
               
               
                  2 straipsnio 7 dalies a punktas
               
            
                  2 straipsnio 7 dalies b punktas
               
               
                  2 straipsnio 7 dalies b punktas
               
            
                  2 straipsnio 7 dalies d punktas
               
               
                  2 straipsnio 7 dalies c punktas
               
            
                  2 straipsnio 7 dalies e punktas
               
               
                  2 straipsnio 7 dalies d punktas
               
            
                  2 straipsnio 7 dalies f punktas
               
               
                  2 straipsnio 7 dalies e punktas
               
            
                  —
               
               
                  2 straipsnio 7 dalies f–h punktai
               
            
                  2 straipsnio 8 dalies įžanginiai žodžiai
               
               
                  2 straipsnio 8 dalies įžanginiai žodžiai
               
            
                  2 straipsnio 8 dalies a punktas
               
               
                  2 straipsnio 8 dalies a punktas
               
            
                  —
               
               
                  2 straipsnio 8 dalies b punktas
               
            
                  3 straipsnis
               
               
                  3 straipsnis
               
            
                  4 straipsnis
               
               
                  4 straipsnis
               
            
                  —
               
               
                  5 straipsnis
               
            
                  5 straipsnis
               
               
                  6 straipsnis
               
            
                  6 straipsnis
               
               
                  7 straipsnis
               
            
                  —
               
               
                  I, II ir III priedai